Document ID: /roh_data/filtered/fineweb-2-filterrobots_roh.jsonl.gz/38443

Nus sunain in fuormaziun d’armonia illa quarta categoria.
Üna part dals commembers abitan a Susch ed a Lavin. Ma eir da Zernez, Ftan, Scuol, Samedan e dafatta sü da la Bassa vegnan commembras e commembers a sunar illa musica da Susch.
Nossa società as preschainta plüssas voutas l'on cun concerts da Nadal e concerts da stà a Susch e Lavin. Eir la festa da Cuviz a Susch vain imbellida da la società da musica Susch.
Las prouvas han lö per gronda part il venderdi saira a las 20:15 e minchatant eir la sonda saira a las 19:45 invezza dal venderdi.
Eir il star insembel da cumpagnia davo las prouvas es per nus fich important.
Commembras e commembers nouvs sun fich bainvis.